CELEX: 21998D0704(01)
Language: da
Date: 1998-03-20 00:00:00
Title: Afgørelse nr. 1/98 truffet af Samarbejdsrådet EF-Den Tidligere Jugoslaviske Republik Makedonien af 20. marts 1998 om forretningsordenen for det samarbejdsråd, der er nedsat som led i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien

Avis juridique important

|

21998D0704(01)

Afgørelse nr. 1/98 truffet af Samarbejdsrådet EF-Den Tidligere Jugoslaviske Republik Makedonien af 20. marts 1998 om forretningsordenen for det samarbejdsråd, der er nedsat som led i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien  

EF-Tidende nr. L 190 af 04/07/1998 s. 0048 - 0052

AFGØRELSE Nr. 1/98 TRUFFET AF SAMARBEJDSRÅDET EF-DEN TIDLIGERE JUGOSLAVISKE REPUBLIK MAKEDONIEN af 20. marts 1998 om forretningsordenen for det samarbejdsråd, der er nedsat som led i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien (98/417/EF) SAMARBEJDSRÅDET HAR -under henvisning til samarbejdsaftalen mellem Det Europæiske Fællesskab på den ene side og Den Tidligere Jugoslaviske Republik Makedonien på den anden side (1), særlig artikel 33 og 36, ogud fra følgende betragtning:Aftalen trådte i kraft den 1. januar 1998 -VEDTAGET FØLGENDE FORRETNINGSORDEN OG NEDSAT DE AF DISSE REGLER OMHANDLEDE ARBEJDSGRUPPER:Artikel 1 Formandskab Formandskabet for samarbejdsrådet udøves på skift for tolv måneder ad gangen af henholdsvis en repræsentant for Den Tidligere Jugoslaviske Republik Makedonien og en repræsentant for Det Europæiske Fællesskab, i det følgende kaldet »Fællesskabet«. Den første periode løber imidlertid fra datoen for det første møde i samarbejdsrådet og til den 31. december samme år.Artikel 2 Møder 1. Samarbejdsrådet mødes en gang om året. Efter anmodning fra en af parterne kan der holdes yderligere møder, hvis partnerne er enige herom.2. Hvert møde i samarbejdsrådet holdes på et tidspunkt og et sted, som aftales mellem parterne.3. Møderne i samarbejdsrådet er ikke offentlige, medmindre der træffes anden afgørelse.Artikel 3 Delegationer Før hvert møde aftaler Fællesskabet og Den Tidligere Jugoslaviske Republik Makedonien niveauet for repræsentationen i samarbejdsrådet. De underretter også formanden om den forventede sammensætning af deres respektive delegationer.Artikel 4 Sekretariat, meddelelser En tjenestemand fra Den Tidligere Jugoslaviske Republik Makedonien og en tjenestemand fra Kommissionen for De Europæiske Fællesskaber fungerer i fællesskab som sekretærer for samarbejdsrådet.Alle meddelelser til og fra formanden sendes til begge sekretærer. De to sekretærer sørger om nødvendigt for, at meddelelser videresendes til deres respektive repræsentanter i samarbejdsrådet.Artikel 5 Dagsorden 1. Formanden og sekretærerne opstiller den foreløbige dagsorden for hvert møde.Den foreløbige dagsorden består af de punkter, som sekretærerne senest 21 dage før mødets begyndelse har modtaget en anmodning om at optage på dagsordenen.De eneste punkter, der må optræde på den foreløbige dagsorden, er dem, for hvilke den relevante dokumentation er sendt til de i artikel 4 nævnte sekretærer senest på datoen for dagsordenens afsendelse.Dagsordenen vedtages af samarbejdsrådet ved begyndelsen af hvert møde. Hvis begge parter er enige, kan punkter, der ikke optræder på den foreløbige dagsorden, optages på denne.2. Formanden kan efter aftale med de to parter afkorte de tidsfrister, der er fastsat i stk. 1, for at tage hensyn til særlige omstændigheder.Artikel 6 Protokol For hvert møde udarbejdes der et mødereferat, som indeholder formandens opsummering af forhandlingerne på mødet. Så snart samarbejdsrådet har godkendt referatet, underskrives det af formanden og sekretærerne, og hver af parterne arkiverer en original kopi.Artikel 7 Arbejdsgrupper 1. Arbejdsgrupper nedsat i overensstemmelse med samarbejdsaftalens artikel 36, herunder deres respektive kommissorium, er opført i bilaget til nærværende forretningsorden. Disse grupper består af repræsentanter for hver af parterne. Uanset de nærmere bestemmelser i bilaget til nærværende forretningsorden vedrørende deres respektive kommissorium, mødes de på anmodning af en af parterne.2. Arbejdsgrupperne arbejder under samarbejdsrådets myndighed, og dette fastlægger deres målsætninger og omfanget af deres virksomhed. De træffer ingen beslutninger, men kan fremsætte henstillinger til samarbejdsrådet, til hvem de aflægger beretning efter hvert af deres møder.3. Samarbejdsrådet kan når som helst ændre arbejdsgruppernes kommissorium og opløse dem eller nedsætte nye arbejdsgrupper.Artikel 8 Akter Afgørelse truffet af samarbejdsrådet i den i samarbejdsaftalens artikel 33, stk. 1, anvendte betydning, underskrives af formanden og sekretærerne.Disse afgørelser, samt resolutioner, henstillinger eller udtalelser, som udarbejdes i overensstemmelse med samarbejdsaftalens artikel 33, stk. 2, forsynes med et løbenummer, angivelse af sted og dato for vedtagelsen og en beskrivelse af emnet.Afgørelse truffet af samarbejdsrådet offentliggøres af parterne i deres respektive officielle tidender. Hver part kan efter aftale med den anden part træffe beslutning om at offentliggøre andre akter vedtaget af samarbejdsrådet.Artikel 9 Sprog Samarbejdsrådets officielle sprog er parternes officielle sprog.Samarbejdsrådet vil normalt basere sine forhandlinger på dokumenter på disse sprog.Artikel 10 Udgifter Fællesskabet på den ene side og Den Tidligere Jugoslaviske Republik Makedonien på den anden side afholder hver især de udgifter, de har som følge af deres deltagelse i samarbejdsrådets og arbejdsgruppernes møder, såvel udgifter til personale, rejser og underhold som udgifter til postforsendelser og telekommunikation.Udgifter til tolkning ved møderne og til oversættelse og reproduktion af dokumenter afholdes af Fællesskabet bortset fra udgifter til tolkning eller oversættelse til eller fra Den Tidligere Jugoslaviske Republik Makedoniens officielle sprog, som afholdes af Den Tidligere Jugoslaviske Republik Makedonien.Andre udgifter i forbindelse med den materielle tilrettelæggelse af møderne afholdes af den part, der er vært for møderne.Artikel 11 Denne afgørelse træder i kraft på dagen for dens vedtagelse.(1) EFT L 348 af 18. 12. 1997, s. 2.BILAG ARBEJDSGRUPPE VEDRØRENDE ØKONOMISKE OG FINANSIELLE SPØRGSMÅL KOMMISSORIUM 1. Arbejdsgruppens generelle målsætninger er at gennemgå den økonomiske udvikling og den økonomiske politik og føre tilsyn med og analysere det økonomiske, tekniske og finansielle samarbejde i overensstemmelse med artikel 4, 10 og 11 i samarbejdsaftalen mellem Fællesskabet og Den Tidligere Jugoslaviske Republik Makedonien med henblik på at bidrage til den økonomiske udvikling i Den Tidligere Jugoslaviske Republik Makedonien og at styrke de økonomiske forbindelser mellem Den Tidligere Jugoslaviske Republik Makedonien og Fællesskabet.2. Arbejdsgruppen skal især beskæftige sig med følgende specifikke emner:- gennemgang af den makroøkonomiske udvikling og politik i Fællesskabet og Den Tidligere Jugoslaviske Republik Makedonien- gennemgang af de fremskridt, der gøres af myndighederne mht. gennemførelse af princippet om en fri markedsøkonomi, især med henblik på at fremme udviklingen i den private sektor, de direkte udenlandske investeringer og etableringen af en sund bank- og finanssektor i Den Tidligere Jugoslaviske Republik Makedonien- overvågning og analyse af udviklingen af håndværksvirksomheder og små og mellemstore virksomheder (SMV) samt deres organisationer i Den Tidligere Jugoslaviske Republik Makedonien og tillige samarbejde mellem SMV'er og håndværksvirksomhederne i Fællesskabet og i Den Tidligere Jugoslaviske Republik Makedonien. Redegørelse for gennemførelse af Phare-bistand på det område- gennemgang af Fællesskabets bistand til støtte for den økonomiske udvikling i Den Tidligere Jugoslaviske Republik Makedonien, især Phare-bistanden.3. Arbejdsgruppen aflægger beretning efter hvert møde og kan rette henstillinger til samarbejdsrådet.ARBEJDSGRUPPE VEDRØRENDE LANDBRUG KOMMISSORIUM 1. Arbejdsgruppen skal beskæftige sig med primære og forarbejdede landbrugsprodukter. Arbejdsgruppens generelle målsætninger er gennemførelse, overvågning og analyse af samarbejdet på landbrugsområdet i overensstemmelse med artikel 6 og 9 i samarbejdsaftalen mellem Fællesskabet og Den Tidligere Jugoslaviske Republik Makedonien, herunder spørgsmål i forbindelse med landbrugsprodukter og forarbejdede landbrugsprodukter, som falder ind under afsnit II i samarbejdsaftalen.2. Arbejdsgruppen skal især beskæftige sig med følgende specifikke emner:- undersøgelse af problemer i forbindelse med udvikling af landbrugssektoren og landbrugspolitikken samt udvikling af landdistrikter i Den Tidligere Jugoslaviske Republik Makedonien og i Fællesskabet- undersøgelse af Fællesskabets bistand til støtte for landbruget i Den Tidligere Jugoslaviske Republik Makedonien, især Phare-bistanden- veterinære og plantesundhedsmæssige foranstaltninger og undersøgelse af mulighederne for at udvikle samarbejdet på dette område.3. Arbejdsgruppen aflægger beretning efter hvert møde og kan rette henstillinger til samarbejdsrådet.KONTAKTGRUPPEN VEDRØRENDE GENNEMFØRELSE AF PROTOKOLLEN OM YDERLIGERE HANDELSORDNINGER FOR VISSE JERN- OG STÅLPRODUKTER KOMMISSORIUM 1. Kontaktgruppens målsætning er at drøfte spørgsmål i forbindelse med gennemførelse af protokol nr. 1 til samarbejdsaftalen om yderligere handelsordninger for visse jern- og stålprodukter.2. Kontaktgruppen skal især beskæftige sig med følgende spørgsmål:- overvågning og gennemgang af dobbeltkontrolsystemet for eksport af visse jern- og stålprodukter fra Den Tidligere Jugoslaviske Republik Makedonien til Fællesskabet og drøftelse af eventuelle problemer i forbindelse hermed- overvågning af den gradvise liberalisering af eksportrestriktioner for skrot og affald af jernholdige metaller med oprindelse i Den Tidligere Jugoslaviske Republik Makedonien- udveksling af oplysninger om situationen inden for stålindustrien hos begge parter og om samhandelen mellem dem, især med det formål at finde frem til, hvilke problemer der kan opstå- gennemgang af situationen inden for stålindustrien på verdensplan, herunder udviklingen i den internationale handel- udveksling af alle nyttige oplysninger om strukturen i de virksomheder, det drejer sig om, udvikling af deres produktionskapacitet, den videnskabelige og forskningsmæssige udvikling på relevante områder og beskæftigelsesudviklingen- udveksling af oplysninger om den førte politik på områder som konkurrence, offentlig støtte, omstrukturering, forurening og miljøproblemer- undersøgelse af, hvilke fremskridt der er gjort som led i den faglige bistand mellem parterne, herunder bistand til finansiel, kommerciel og teknisk ledelse- udveksling af alle relevante oplysninger om, hvilke holdninger der er eller vil blive indtaget i relevante internationale organisationer og fora.3. Hvis begge parter er enige om, at det er hensigtsmæssigt, opfordres repræsentanter for virksomhederne til at mødes parallelt med kontaktgruppen og aflægge beretning til denne om resultatet af deres drøftelser.4. Kontaktgruppen mødes mindst en gang om året, skiftevis på hver af parternes område.5. En repræsentant for Europa-Kommissionen og en repræsentant for Den Tidligere Jugoslaviske Republik Makedonien skiftes til at have formandskabet for kontakgruppen.6. Kontaktgruppen aflægger beretning efter hvert møde og kan rette henstillinger til samarbejdsrådet.ARBEJDSGRUPPE VEDRØRENDE TOLD OG BESKATNING KOMMISSORIUM 1. Arbejdsgruppens generelle målsætning er at overvåge gennemførelsen af told- og skattebestemmelserne i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien i overensstemmelse med aftalens artikel 11 og 23.2. Arbejdsgruppen skal især beskæftige sig med følgende emner:- drøftelse af eventuelle vanskeligheder, der kan opstå i forbindelse med gennemførelse af aftalen- udveksling af oplysninger om foreneligheden af de to parters lovgivning, udviklingen i organisatorisk henseende på told- og skatteområdet og den koordinering, der måtte være nødvendig for at fastlægge fælles holdninger, der skal gøres gældende i international sammenhæng- undersøgelse af muligheder for yderligere samarbejde på områder, som parterne finder er af fælles interesse- gennemgang af relevant EF-bistand på told- og skatteområdet, især Phare.3. Hvis begge parter er enige om, at der er brug for ekspertviden, kan arbejdsgruppen indkalde eksperter til at løse nærmere definerede opgaver.4. Arbejdsgruppen aflægger beretning efter hvert møde og kan rette henstillinger til samarbejdsrådet.ARBEJDSGRUPPE VEDRØRENDE REFORM OG TILNÆRMELSE AF LOVGIVNING KOMMISSORIUM 1. Arbejdsgruppens generelle målsætninger er at foretage en gennemgang af lovgivningsreformen og overvågning og fælles analyse af tilnærmelsen af lovgivningen i Den Tidligere Jugoslaviske Republik Makedonien i overensstemmelse med artikel 11, stk. 2, i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien.2. Arbejdsgruppen skal have følgende særlige opgaver:- fastlæggelse af, hvilke politikker der skal føres i denne sektor, etablering af prioriteringer blandt disse politikker og af retningslinjer for gennemførelse heraf- regelmæssig kontrol med gennemførelsen af de nævnte politikker og retningslinjer- gennemgang af den relevante EF-bistand inden for sådanne områder som reform af den offentlige administration, tilnærmelse af den økonomiske lovgivning og retshåndhævelse, især Phare-bistanden.3. Hvis begge parter er enige om, at der er brug for ekspertviden, kan arbejdsgruppen indkalde eksperter til at løse nærmere definerede opgaver.4. Arbejdsgruppen aflægger beretning efter hvert møde og kan rette henstillinger til samarbejdsrådet.